[{"text_idx": "#000003", "text": "Diskvalifitseeritud tennisist: ma ei mo\u0303ista, miks vastased nii ka\u0308itusid"}, {"text_idx": "#000005", "text": "Prantsusmaa lahtistel tennisemeistrivo\u0303istlustel lo\u0303ppes pu\u0308hapa\u0308eval naiste paarisma\u0308ngus kolmanda ringi kohtumine diskvalifitseerimisega, kui u\u0308ks ma\u0308ngijaist, jaapanlanna Miyu Kato tabas kogemata palliga u\u0308ht pallitu\u0308drukut. Kato u\u0308tles esmaspa\u0308eval, et ei mo\u0303ista, miks nende vastased niimoodi ka\u0308itusid."}, {"text_idx": "#000006", "text": "Turniiril 16. asetatud jaapanlanna Miyu Kato ja indoneeslanna Aldila Sutjiadi kaotasid ts\u030cehhitar Marie Bouzkovale ja hispaanlanna Sara Sorribes Tormole avaseti kiires lo\u0303ppma\u0308ngus 6:7 (1), aga juhtisid teises setis 3:1, kui nad diskvalifitseeriti. Kato ja Sutjiadi ja\u0308id diskvalifitseerimise to\u0303ttu ilma nii teenitud auhinnarahast kui edetabelipunktidest. Kuna aga leiti, et tegu polnud tahtliku teoga, lubati mo\u0303lemal naisel segapaarisma\u0308ngus turniiri ja\u0308tkata."}, {"text_idx": "#000007", "text": "Mis siis pu\u0308hapa\u0308eval juhtus? Kuna servikord oli Bouzkova ja Tormo ka\u0308es, saatis Kato enda va\u0308ljakupoolelt palli teisele poole, aga tabas kogemata pallitu\u0308drukut, kel olid mo\u0303lemad ka\u0308ed ta\u0308is ega saanud palli pu\u0308u\u0308da. Pall tabas teda o\u0303lapiirkonda. Algselt andis pukikohtunik Alexandre Juge paarile hoiatuse, kuid siis Bouzkova ja Tormo la\u0308ksid Juge' juurde ja no\u0303udsid, et vastased diskvalifitseeritaks. \"Kato ei teinud seda meelega, pallitu\u0308druk ei saanud viga,\" selgitas Juge."}, {"text_idx": "#000009", "text": "Lo\u0303puks tuli va\u0308ljakule turniiri peakohtunik, kes selgitas Katole, et reegel na\u0308eb ette, et sellise teo eest on karistuseks diskvalifitseerimine, isegi kui ma\u0308ngija tegu polnud tahtlik. \"Tahaksin siiralt vabandust paluda pallitu\u0308drukult, keda tabasin, aga palun vabandust ka Aldila ja mu meeskonna ning toetajate ees. See oli o\u0303nnetu juhus ja ta\u0308iesti tahtmatu,\" selgitas Kato pu\u0308hapa\u0308eval sotsiaalmeedias. \"Karistuseks vo\u0303tavad korraldajad mult a\u0308ra nii auhinnaraha kui punktid.\""}, {"text_idx": "#000010", "text": "Kohtunike otsus sai ko\u0303vasti kriitikat nii kaasma\u0308ngijailt, ajakirjanikelt kui ka fa\u0308nnidelt, lisaks kritiseeriti Bouzkova ja Sorribes Tormo ka\u0308itumist. \"Ta\u0308iesti po\u0308o\u0308rane otsus. Mul on teist va\u0308ga kahju. Paljud ma\u0308ngijad (peale Marie ja Sara, mo\u0303istagi) toetavad teid,\" kirjutas Prantsusmaa ma\u0308ngija Alize Cornet u\u0308hismeedias."}, {"text_idx": "#000011", "text": "Sorribes Tormo, kes kaotas esmaspa\u0308eval u\u0308ksikma\u0308ngus ta\u0308navuse hooaja pikimas mats\u030cis, pea neli tundi kestnud kaheksandikfinaalis Beatriz Haddad Maiale, ei mo\u0303istnud, miks teda ja Bouzkovat kritiseeritakse. \"See oli va\u0308ga halb olukord. Minul ja Mariel on raske olnud lugeda, mida inimesed internetis u\u0308tlevad. Ainus, mida me tegime, oli see, et la\u0308ksime peakohtuniku juurde ja selgitasime talle, mis juhtus,\" va\u0308itis Sorribes Tormo. \"Me lihtsalt u\u0308tlesime, et pallilaps nutab. Ja u\u0308tlesime, et pall lendas otse tema suunas, ta ei na\u0308inud palli tulemas. Aga otsuse tegi ju peakohtunik, meie pole midagi halba teinud. Rohkem pole mul selle kohta midagi o\u0308elda.\""}, {"text_idx": "#000012", "text": "Ka Bouzkova selgitas, et nad olid mures, et pall tabas pallilast va\u0308ga ko\u0303vasti, kuigi ei tema ega Sorribes Tormo na\u0308inud seda hetke, kui pallilaps pihta sai."}, {"text_idx": "#000013", "text": "Pa\u0308rast segapaarisma\u0308ngus koos sakslase Tim Pu\u0308tziga poolfinaali pa\u0308a\u0308semist puhkes Kato va\u0308ljakul nutma. Hiljem koos Pu\u0308tziga pressikonverentsile jo\u0303udes hakkas jaapanlanna taas nutma. \"Ta tunneb ennast va\u0308ga halvasti,\" u\u0308tles Pu\u0308tz ajakirjanikele. \"See oli va\u0308ga halb otsus. Meeste riietusruumis u\u0308tlesid ko\u0303ik, et sellise asja eest poleks pidanud diskvalifitseerima.\""}, {"text_idx": "#000014", "text": "Pa\u0308rast enda kogumist u\u0308tles Kato, et pole suutnud pa\u0308rast pu\u0308hapa\u0308eval juhtunut u\u0308ldse su\u0308u\u0308a ega millelegi keskenduda. \"O\u0303nneks mu paariline Tim aitas mind ta\u0308na, muidu poleks me kindlasti vo\u0303itnud,\" ra\u0308a\u0308kis ta jaapani keeles. \"Olen ta\u0308nulik, et publik mulle ei vilistanud.\""}, {"text_idx": "#000015", "text": "\"Vahet pole, mida ma u\u0308tlen, aga fakt on see, et minu pall tabas teda. Ma ei saa o\u0308elda muud, kui ko\u0303ikide ees vabandust paluda. Ilmselt saan ka trahvi ja ma vo\u0303tan selle vastu,\" ja\u0308tkas Kato. \"Ma ei arva, et mu lo\u0308o\u0308k oli va\u0308ga tugev ja ma ei u\u0308tle seda kuidagi sellepa\u0308rast, et enda vastutust pisendada, aga ma usun, et mul peaks olema o\u0303igus juhtunut videolt u\u0308le na\u0308ha. Mulle o\u0308eldi, et pall tabas teda vastu kaela vo\u0303i madalamale, sest ta hoidis rinnust kinni. Ma ei tea, miks mu vastased, kes olid seljaga selle tu\u0308druku poole, u\u0308tlesid kohtunikele, et ta sai palliga vastu pead ja tal on veri va\u0308ljas. Ma ei mo\u0303ista, miks vastased niimoodi ka\u0308itusid ja olukorra hullemaks tegid.\""}, {"text_idx": "#000016", "text": "A controversial ending to a women's doubles match as Kato/Sutjiadi were disqualified for hitting a ball girl \u274c /qaFHF8UpnT"}, {"text_idx": "#000017", "text": "Naispaaride turniiril diskvalifitseeritud Kato sai ikkagi triumfeerida"}, {"text_idx": "#000019", "text": "Ro\u0303bakina ja\u0308ttis Prantsusmaa lahtised haiguse to\u0303ttu pooleli"}, {"text_idx": "#000020", "text": "Neel ja Eikeri alistasid veerandfinaalis teise asetusega jaapanlannad"}, {"text_idx": "#000021", "text": "Lajal langes Charlestonis konkurentsist avaringis"}, {"text_idx": "#000022", "text": "Hiinas triumfeerisid Zverev ja Hats\u030canov"}, {"text_idx": "#000023", "text": "WTA-ga pahandanud Ro\u0303bakina loobus Tokyo turniirist"}, {"text_idx": "#000024", "text": "Neel ja Eikeri jo\u0303udsid Tokyos veerandfinaali"}, {"text_idx": "#000026", "text": "Laveri karikaturniiri vo\u0303itis teist aastat ja\u0308rjest muu maailma koondis"}, {"text_idx": "#000027", "text": "Maailma koondis loovutas Laveri turniiril eurooplastele u\u0308he mats\u030ci"}, {"text_idx": "#000028", "text": "Sakkari teenis pika ootuse ja\u0308rel karja\u0308a\u0308ri teise turniirivo\u0303idu"}, {"text_idx": "#000029", "text": "Hiina naasmine WTA kalendrisse kulmineerus kohaliku tennisisti triumfiga"}, {"text_idx": "#000030", "text": "Laveri karikaturniiri avapa\u0308eva domineeris Maailma koondis"}, {"text_idx": "#000031", "text": "Glinka pidi tasava\u0308gises heitluses ameeriklase paremust tunnistama"}, {"text_idx": "#000032", "text": "Neli mats\u030cpalli pa\u0308a\u0308stnud ameeriklanna u\u0308llatas 54. reketit"}, {"text_idx": "#000034", "text": "Lajal suure sla\u0308mmi debu\u0308u\u0308dist: ja\u0308rgmine kord tean, mida oodata"}, {"text_idx": "#000037", "text": "Eesti noortekoondislane lo\u0303i Belgias oma esimese va\u0308rava"}, {"text_idx": "#000040", "text": "Valitsev meister langes Briti lahtistel konkurentsist"}, {"text_idx": "#000042", "text": "Tokyo OM-i 100 meetri jooksu kiireimad mehed vahetasid treenerit"}, {"text_idx": "#000048", "text": "Eesti saadab maanteejooksu MM-ile kaheksa sportlast"}, {"text_idx": "#000049", "text": "Rooba koduklubi teenis teise ja\u0308rjestikuse vo\u0303idu"}, {"text_idx": "#000054", "text": "Miko Lilleorg na\u0308itas Eesti meistrivo\u0303istlustel maailmataset"}]